Strand (Rogaland)

Strand er en kommune i Ryfylke, Rogaland som grenser til Hjelmeland og Sandnes. På andre sida av ulike fjorder ligger byene Sandnes og Stavanger. Kommunen har to hovedsentre, Jørpeland, som er administrasjonssenter, og Tau, som er kommunikasjons- og utdanningssenteret i kommunen. Jørpeland fikk bystatus i 1998, og har minst 6950 innbyggere mens Tau har 3212.

 Sport 
Det finnes fire idrettslag i Strand kommune. Staal Jørpeland Idrettslag og Krokhøl Knights hører til på Jørpeland. Midtbygdens Idrettslag (MIL) hører til på Tau, og Fiskå Idrettsforening (FIF) trener på Fiskå. Jørpeland tilbyr også svømmetrening, og kommunen har egen karateklubb, blant andre aktiviteter.

Det er også en 2,3 kilometer lang lysløype i Dalen ved Liarvatnet, som brukes flittig både på sommer- og vinterstid.

 Skoler 
Det er barneskole og ungdomsskole både på Jørpeland og på Tau. På Fiskå ligger Nordre Strand oppvekstsenter. På Tau ligger Strand videregående skole, som startet opp høsten 1969.

 Kulturskolen 
Kulturskolen i Strand har undervisning både på Jørpeland, Tau og Fiskå. Skolen tilbyr opplæring på blant annet piano, slagverk, gitar og strykeinstrumenter, samt undervisning i sang, dans og teater.

 Geografi 
Innsjøer
 Bjørheimsvatnet
 Botnevatnet
 Dalavatnet
 Holtavatnet
 Krossvatnet
 Liarvatnet
 Longabergvatnet
 Nagatjørna
 Regnavatnet
 Skardtjørna
 Svortingsvatnet
 Timmervatnet
 Tinturvatnet
 Tjelmavatnet
 Troppevatnet
 Tysdalsvatnet
 Vostervatnet
 Åsvatnet

Fjell
På listen nedenfor er oppført de høyeste fjellene innenfor Stand kommune, med en primærfaktor på minst 50 meter per 2019:
+NavnHøyde (moh)Primærfaktor (m)Heiahornet776,46220Godlifjellet768210Øst for Naganibba75095Naganibba74867Husafjellet732204Revafjellet731125Krossen719101Moslifjellet718205Krossfjellet716110Revafjellet vest71472Botnafjellet70884Urhaugane69258Svartavassknuten67282Lauvåsen648465Løknuten64090

 Flatafjellet
 Førlandsåsen
 Gramsfjellet
 Heiahornet
 Husafjellet
 Kjortåsen
 Krossen
 Lilletiberen
 Lusabergnuten
 Naganibbå
 Småsilhornet
 Storetiberen
 Taurafjellet
 Tunglandsfjellet
 Øykjafjellet (Dalen i Strand)
 Øykjafjellet (Jøssang i Strand)

Preikestolen er et populært turistmål i Ryfylke og etter endring av kommunegrenser i 2020 ligger platået i Strand kommune. Preikestolhytta og adkomstveien har alltidt vært i Strand kommune. Stien til det populære turmålet Regnaknuten (fjelltopp i Hjelmeland kommune) starter i Strand kommune. Heiahornet er det høyeste fjellet i Strand kommune på 774 moh.

Politikk

Se også utfyllende artikkel: Kommunestyrevalg i Strand.

 Kommunestyrevalget 2023 

Viktige hendelser
Kommunen var tidligere i en disputt med tidligere Forsand kommune og Sandnes kommune om hvilken kommune den populære turistattraksjonen Preikestolen skulle høre til. Stavanger kommune støttet Strand, og mente at attraksjonen burde overføres til Strand kommune når tidligere Forsand kommune skulle slå seg sammen med Sandnes kommune. Preikestolen har årlig  besøkende, bare fra utlandet, og det ble en heftig grensedisputt mellom kommunene. I desember 2018 ble det avgjort at Preikestolen sammen med Kolabygda, Preikestolhytta, og en del av Lysefjorden skulle overføres til Strand kommune ved kommunesammenslåingen i 2020. 1. januar 2020 ble områdene offisielt overført til Strand kommune. Strand ordfører Irene Heng Lauvsnes kalte det "en gladnyhet for oss", mens Sandnes-ordfører Stanley Wirak var ikke like fornøyd og mente dette var en del av "Stavangers langsiktige plan om å ta over Strand kommune og da også Preikestolen".

Tusenårssted
Kommunens tusenårssted er en park som ligger på Jørpeland, i Grahamshagen. Parken er knyttet sammen med en ny strandpromenade.

Lokale attraksjoner
Innerst i Vågen på Jørpeland ligger Jørpelands Brug, et bygg fra 1883. Opprinnelig huset bygningen en møbel- og trevarefabrikk. I dag fungerer stedet som "de frivillige organisasjoners hus". Strand- og Jørpeland Speidergruppe, Strand Revylag og Strand Toraderlag har tilholdsted her i dag. Stedet har også eget galleri: Galleri Skjæveland drevet av Stian Heimlund Skjæveland. På Tau finnes Mølleparken, en nydelig park med tilhørende bygg for konserter, loppemarked osv.

Referanser

Eksterne lenker


  Kommunefakta Strand (Rogaland) - Statistisk sentralbyrå
  Preikestolen
  Strandbuen - lokalavis